Source: https://aua.gl/kl/maalaarut/isumaginninermi-maalaaruteqarnermi-aalajangiisartut/Utoqqalinersiat/Itigartitsisut-tapisianik-angalassutissaanut
Timestamp: 2018-03-18 21:00:50+00:00
Document Index: 837047

Matched Legal Cases: ['§ 17', '§ 17', '§ 17', '§ 24', '§ 17', '§ 17']

Itigartitsisut utoqqalinersiutisialimmut tapisianik aapparisap ilisiartonissamut angalassutissaanut, pitsorluttoq | AUA
Kommunep aalajangiinera aalajangiusimaneqarpoq, kisianni allamik tunngavilerlugu. Kommunip aalajangiinerani inerniliunneqartoq eqqortuuvoq. Tassa naammagittaalliuutit isumaqatigineqanngilaq.
Suliaq Utoqqalinermi pensionisiat pillugit Inatsisartut inatsisaat nr. 20, 23. november 2015-imeersoq kingusinnerusukkut allannguuteqartoq, kiisalu Pisortat ingerlatsineranni suliassat suliarineqartarnerat pillugu Inatsisartut inatsisaat nr. 8, 13. juni 1994-imeersoq kingusinerusukkut allannguuteqartinneqartoq naapertorlugit aalajangiiffigineqarpoq.
Suliami erserpoq utoqqalinermi pensionisiaqartuusutit, katissimasuullutillu.
Ernerit ulloq 12. september 2017-imi toqukkut qimaguppoq, ullorlu taanna Kommunemut angalanissavit aningaasartuutaasa akilerneqarnissaanut, aappavillu ilaginissaanut qinnuteqarputit, ernerpit illoqarfimmi ilissaanissaanut atatillugu angalanissannut ikiortigerusullugu. Nuliavit angalanissaanut aningaasartuutit matussuserneqarnissaannut qinnuteqaateqarputit, angalanerni ikiorniassammatit, pitsorluttuunerit, KOL-imik nappaateqarnerit uummatilunnerillu pissutigalugit.
Kommune ulloq 12. september 2017-imi aalajangiivoq, tassani kommunip ernerpit iline-qarnissaanut peqataasinnaanernut atatillugu angalanermut aningaasartuutit akilerneqar-nissaannut akuersisimapput. Kommunip aamma nalunaarfigaatit angalanissannut nuliavit ikiortissatut ilaanissaanut angalanermi aningaasartuutit akilerneqarnissaannut itigartitsilluni.
Angalanissavit aningaasartuutaasa matussuserneqarnissaannut kommunip inatsisitigut tunngavigisatut Utoqqalinersiaqarneq pillugu Inatsisartut inatsisaat nr. 20, 23. november 2015-imeersumi § 17, imm. 1, aamma imm. 6 innersuussutigai. Kommunip aalajanger-sakkat issuaaffigisimavai.
Nuliavit angalanissaanut aningaasartuutit matussuserneqarnissaannut kommunip itigar-titsinerminut tunngavittut innersuussutigaa nakorsap oqaaseqaataa ulloq 12. september 2017-imeersoq, nakorsallu oqaaseqaataanit uku issuaaffigai: *Naatsorsuutigaara angala-sinnaassaguni ingiaqateqarnissani pisariaqartissagaa.”
Kommunip ilaatigut nangillugu oqaaseqarpoq: ”Nuliat pisortanit ikiorsiissutisisanngilaq, tamannalu pissutigalugu angalanissaanut aningaasartuutit matussusis-sallugit inatsisitigut tunngavissaqanngilaq.”
Nuliavit angalanissaanut aningaasartuutit matussusernissaannut kommunip itigartitsiner-mini inatsisitigut tunngavimmik innersuussinngilaq. Kommuni eqqortumik naammagittaal-liuuteqarnissamut ilitsersuivoq.
Ulloq 13. september 2017-imi kommunip aalajangiissutaa, ernerpit ilisaanissaanut atatillugu angalanissannut nuliavit ikiortitut ilaginissaanut qinnuteqaatit kommunimit itigartitsissutigineqartoq pillugu Isumaginninnermi Naammagittaalliuuteqarfimmut naammagittaalliuutigaat.
Naammagittaalliuutinni allassimavat, (ikiorteqarnak) ingiaqateqarnak pisussinnaanngin-nerit. Naammagittaalliuutinnut tunngavilersuutitut allassimavat, ernerit ukiut arlallit takusimannginnakku, ilisaaneranut peqataarusullutit, aamma ernerpit qatanngutai ilagerusullugit.
Isumaginninnermi Naammagittaalliuuteqarfik kommunimiit allagaatinik nassuiaammillu tigusisimavoq.
Kommunip Isumaginninnermi Naammagittaalliuuteqartarfimmut ilisimatitsissutigisimavaa, ernerpit illoqarfimmi ilisaanissaanut atatillugu ilinnut nuliavillu peqataanissaanut angalanissassinni aningaasartuutit matussuserneqarnissaanut kommune qinnuteqarfigisimagit.
Kommunip suliaq misissorsimavaa illillu angalanerni aningaasartuutit matussuserneqar-nissaat pillugu aalajangersimallutik. Utoqqalinermi pensionisiaqartuugavit inatsisitigut tunngavilersuutitut Utoqqalinermi pensionisiat pillugit Inatsisartut inatsisaat nr. 20, 23. november 2015-imeersumi § 17 imm. 1, aamma 6 kommunip innersuussutigai.
Nuliavit angalanissaanut aningaasartuutit matussuserneqarnissaanut qinnuteqaatit kom-munip itigartitsissutigisimavaa. Kommunip ilisimatitsissutigaa, nuliat uillarnersiutisiaqar-tuuvoq, tamannalu pissutigalugu kommunip nuliat imminut pilersortutuut isigaa. Taamaalilluni kommuni inatsisitigut tunngavissaqanngilaq nuliavit angalaneranut aningaa-sartuutinik matussusiliinissaminut.
Kommunip aamma ilisimatitsissutigaa, aallaqqaataani illit kisimiillutit angalanissat kissaa-tigisimanngikkit, kisiannili taamaakkaluartoq ulloq 14. september 2017-imi ilisimatitsissuti-gaat kisimiillutit ilisaaffisaanukarnissat kissaatigalugu.
Nakorsap oqaaseqaataani 12. september 2017-imeersumi illit pillutit allassimavoq: ”Nap-parsimasoq malunnaatilimmik anniarnerminut atatillugu ajornartorsiuteqarpoq, KOL-imik nappaateqarnera ajorsiartuinnarpoq uummatilullunilu.
Naatsorsuutigaara angalasinnaassaguni ingiaqateqarnissani pisariaqartissagaa.”
Kommunimi sulisut akornanni 12. september 2017-imi mailikkut allaffigeqatigiinnermi takuneqarsinnaavoq, Illoqarfimmi ilisinissamut nuliavit ilaginissaa kissaatigalugu oqaase-qarsimasutit, pitsorluttuunerit pissutigalugu, ilaannilu nissutit ingerlasinnaajunnaartarma-ta. Qitiluttuuvutit, nuliallu angalaqataassaguni ikiortussaallutit.
Inuit allattorsimaffiini paasissutissani allassimavoq katissimasuusutit. Illit nuliallu meera-qanngilasi. Immikkut illit inersimasunik meeraqarputit, aamma nuliat immikkut inersimasumik ataatsimik meeraqarpoq.
Utoqqalinersiaqarneq pillugu Inatsisartut inatsisaat nr. 20, 23. november 2015-imeersoq kingusinerusukkut allannguuteqartinneqartumi § 17, Imm. 6 naapertorlugu Utoqqaliner-siaqartut, tak. imm. 1, ukiumut ataasiarlutik najukkap angerlarsimaffigisap avataanut qani-gisaminni toqusoqartillugu ilisisoqarnerani peqataajartornissamut angalanermut aningaasartuutit matussuserneqarnissaannut pisinnaatitaapput.
Aalajangersakkamut nassuiaatinit erserpoq ilaatigut ”Aalajangersagaq malillugu akunnit-tarfimmi il.il. ineqarnermut akiliutinut aningaasatigut ikiorsiisoqarsinnaassanngilaq, taa-maallaalli angalanermut aningaasartuutit matussuserneqassallutik.”
Pisortat ingerlatsineranni suliassat suliarineqartarnerat pillugu Inatsisartut inatsisaanni nr. 8-mi, 13. juni 1994-imeersoq kingusinerusukkut allannguuteqartinneqartoq § 24 naaper-torlugu aalajangiinermut tunngaviusumik nalunaarummi innersuussutigineqassapput ina-tsisini maleruaqqusat aalajangiinermi tunngavigineqartut. Maleruaqqusat tamakku malil-lugit aalajangiineq oqartussaasuni sulisut isumaannik tunngaveqarpat tunngaviusumik nalunaarummi taaneqassapputtaaq pissutaasut pingaarnerusut isummat tamakkua ator-nerannut aalajangiisuunerusut.
Tunngaviusumik nalunaarummi pisariaqarpat naatsumik erseqqissarneqassapputtaaq paasissutissat suliami pissusiviusunut tunngasut aalajangiinermi annertuumik pingaartin-neqartut.
Isumaginninnikkut Naammagittaalliuuteqartarfiup siulittaasua isumaqarpoq, nuliavit angalanissaanut aningaasartuutit matussusernissaanut pisinnaatitaanngitsutit, ernerpit ilisaa-nissaanut angalanissannut atatillugu ikiortaanissaa siunertaralugu ingiaqataanissaanut.
Tamatumunnga tunngavilersuutaasoq tassa, Utoqqalinersiaqarneq pillugu Inatsisartut inatsisaat nr. 20, 23. november 2015-imeersumi kingusinnerusukkut allanngortinneqartu-mi § 17, imm. 6 naapertorlugu utoqqalinersiutilik toqusoqartillugu ilisisoqarnerani peqa-taajartornissamut angalanermut aningaasartuutit matussuserneqarnissaannut periarfis-saqarnera inatsisitigut tunngavissaqanngitsoq.
Kommunip aalajangiinermini tunngavilersuinermini innersuussutigaa, nuliavit pisortanit ikiorsiissutisisannginnera. Kommunip innersuussutigisussaagaluarpaa, Utoqqalinersiaqar-neq pillugu Inatsisartut inatsisaat nr. 20, 23. november 2015-imeersumi kingusinnerusuk-kut allanngortinneqartumi § 17, imm. 6 kisiat naapertorlugu, inatsisitigut tunngavissaqar-mat utoqqalinersiutilik Kalaallit Nunaanni qanigisaminni toqusoqartillugu ilisisoqarnerani peqataajartornissamut angalanermut aningaasartuutit matussuserneqarnissaannut pisin-naatitaavoq.
Isumaginninnermi Naammagittaalliuuteqartarfiup siulittaasuata Kommunemut erseqqissaatigissavaa, suliassat suliarineqartarnerat pillugu inatsimmi piumasa-qaatitut allassimasut aalajangiinermi malinneqartussaammata tassunga ilanngullugit inatsisini malittarisassanut attuumassuteqartunut innersuussineq aamma tunngavilersuisus-saatitaaneq.
Kommunep aalajangiinera aalajangiusimaneqarpoq, kisianni oqaatigineqartoq tunngavilersuutigalugu.
Allakkap assilinera: Kommunemut, allaffia pingaarneq aamma allaffik.
Illersorneqarsinnaanngitsumik aningaasanik aqutsinerlunneq pissutigalugu aningaasaqarnermut tapeq tunniunneqarpat, imaluunniit
Utoqqalinersiaqartoq aningaasaqarnermut tapinik pisartagaqartoq kingusinnerusukkut aningaasanik piffissamut pineqartumut aningaasaqarnermullu tapit assinganik siunertaqartumik pissarsisimappat.
Imm. 6. Utoqqalinersiaqartut, tak. imm. 1, ukiumut ataasiarlutik Kalaallit Nunaanni najukkap angerlarsimaffigisap avataanut qanigisaminnik toqusoqartillugu ilisisoqarnerani peqataajartornissamut angalanermut aningaasartuutit matussuserneqarnissaannut pisinnaatitaapput.